П Р Е Д Л О Г

На основу члана 247. став 1. и члана 329. став 1. тачка 1. Закона о привредним друштвима (,,Службени гласник РС“, бр. 36/11, 99/11 и 83/14) а у складу са чланом 29. став 1. и чланом 31. став 1. тачка 3. Статута Друштва за реосигурање „Дунав Ре“ а.д.о. од 29.11.2006. године (пречишћен текст од 28.06.2012. године), Скупштина Друштва на 86. ванредној седници, одржаној дана 06. априла 2015. године, доноси

**О Д Л У К У**

**О ИЗМЕНАМА СТАТУТА "ДУНАВ РЕ”. а.д.о.**

Члан 1.

У СтатутуДруштва за реосигурање "Дунав Ре”. а.д.о. од 29. новембра 2006. године (пречишћен текст од 19.02.2015. године), члан 8. мења се и гласи:

***„Члан 8.***

***Укупан уписани и уплаћени новчани део основног капитала Друштва износи износи 764.802.000,00 динара.“***

Члан 2.

Члан 13. Статута мења се и гласи:

***„Члан 13.***

***Основни капитал Друштва подељен је на 84.978 акција, чија појединачна номинална вредност износи 9.000,00 динара. Основни капитал чини:***

* ***Акцијски капитал Друштва подељен  је на 81.083 комада акција, појединачне номиналне вредности од 9.000,00 динара, што укупно износи 729.747.000,00 динара.***
* ***Друштвени капитал исказан у 3.895 комада обрачунских акција, појединачне номиналне вредности од 9.000,00 динара, што укупно износи 35.055.000,00 динара.***

***Ознака акција као хартија од вредности - CFI код: ESVUFR (свака акција има један глас, пренос власништва није ограничен, у потпуности отплаћене, гласе на име) и ISIN број:RSDNVRE66231.“***

Члан 3.

Остале одредбе Статута Друштва од 29. новембра 2006. године (пречишћен текст од 19.02.2015. године), остају непромењене.

Задужује се законски заступник Друштва да сачини пречишћени текст Статута.

Члан 4.

Ове измене Статута ступају на снагу осмог дана од дана објављивања на интернет страници или огласној табли Друштва.

О б р а з л о ж е њ е

Због извршеног повећања основног капитала и промене појединачне номиналне вредности акција, које су регистроване у Централном регистру ХОВ и Регистру привредних субјеката, неопходно је те податке изменити и у Статуту Друштва. Предложена Измена члана 8. и члана 13. Статута, омогућава усаглашавање износа капитала који је уписан у Централном регистру хартија од вредности и Регистру привредних субјеката, са подацима о износу капитала и броју и вредности акција наведених у Статуту Друштва.

На основу надлежности утврђених Статутом и Законом о привредним друштвима, као и на основу напред изнетог, Скупштина Друштва за реосигурање „Дунав Ре“ а.д.о. је донела наведене Измена Статута Друштва.

|  |  |
| --- | --- |
| С.Д. бр. 3/86  06. априла 2015. године  Београд | ПРЕДСЕДНИК СКУПШТИНЕ    Бојан Миладиновић |